פרס בהט

פרס בהט הוא פרס ספרותי שניתן על ידי הוצאת הספרים של אוניברסיטת חיפה והקרן ע"ש פרופ' יעקב בהט, לזכרו של בהט שהיה ממקימי החוג לספרות עברית וספרות השוואתית באוניברסיטת חיפה.

היסטוריה 
הפרס מוענק מדי שנה החל משנת 1998, ל"כתב יד עיוני, מקורי ואיכותי בשפה העברית אשר לא פורסם בבמות אחרות, ואשר יש בו עניין לציבור הרחב".

בעבר התקיימו בפרס שני מסלולי זכייה נפרדים, האחד (קטגורית החוקר הבכיר) לכתבי יד של מחברים שהם חוקרים בכירים באקדמיה בדרגת מרצה בכיר ומעלה (גובה הפרס במסלול זה עמד תחילה על 40,000 ש"ח ומ-2008 גדל ל-100,000 ש"ח) והשני לכתבי יד של חוקרים בראשית דרכם האקדמית (קטגורית החוקר הצעיר) או מחברים מקרב הציבור הרחב (גובה הפרס במסלול זה עמד על 40,000 ש"ח). לפי תקנון הפרס משנת תשע"ד (2014), פרס בסך 140,000 ש"ח מתחלק שווה בשווה בין ארבעה זוכים (במשתמע, ללא הבחנה בין חוקרים בכירים לאחרים), כלומר כל זוכה מקבל 35,000 ש"ח; אם כי בסמכות ועדת הפרס לחלק פרסים בסכום נמוך מ-140,000 ש"ח, אם לא יימצאו ארבעה זוכים. מעבר לתגמול הכספי מובטח לזוכים פרסום של כתב היד בהוצאת הספרים של אוניברסיטת חיפה בשיתוף הוצאת הספרים של קבוצת ידיעות אחרונות, ידיעות ספרים.

בשנת תשע"ה (2015) חל שינוי נוסף: בוטלו מסלולי הזכייה הנפרדים ופורסם כי יוענקו פרסים בסך 55,000 ש"ח לשני זוכים לכל היותר, וכי קטגוריית החוקר הצעיר תוחלף ב"מענק בהט" בסך 30,000 ש"ח לתמיכה בכתב יד שהוגש לתחרות ונמצא ראוי לפרסום בהוצאת הספרים של אוניברסיטת חיפה.

רשימת הזוכים והזוכות בפרס

קישורים חיצוניים
 
 פרס בהט, באתר הוצאת הספרים של אוניברסיטת חיפה
 תקנון פרס בהט
 פרס בהט בערוץ אוניברסיטת חיפה ביו טיוב.
 טקס פרס בהט לספר העיון המקורי הטוב לשנת תשע"ב-תשע"ג, 2012
 טקס פרס בהט לספר העיון המקורי הטוב לשנת תשע"ג, 2013
 
 טקס פרס בהט לספר העיון המקורי הטוב לשנת תשע"ו, 2016
 טקס פרס בהט לספר העיון המקורי הטוב לשנת תשע"ז, 2017

הערות שוליים

בהט, פרס